
. Tvirtinu Papildomosios ir alternatyviosios sveikatos priežiūros akupunktūros paslaugos teikimo reikalavimų aprašą (pridedama).
. Pavedu įsakymo vykdymą kontroliuoti viceministrui pagal veiklos sritį.
. N u s t a t a u, kad šis įsakymas įsigalioja 2021 m. liepos 1 d. 



Sveikatos apsaugos ministras	Arūnas Dulkys

PATVIRTINTA
Lietuvos Respublikos 
sveikatos apsaugos ministro 
2021 m. gegužės 18 d. įsakymu Nr. V-1124





 SKYRIUS


. Papildomosios ir alternatyviosios sveikatos priežiūros akupunktūros paslaugos teikimo reikalavimų aprašas (toliau – Reikalavimų aprašas) nustato papildomosios ir alternatyviosios sveikatos priežiūros (toliau – PASP) akupunktūros paslaugas teikiančius specialistus, jų teises, pareigas, kompetenciją, naudojamas medicinos priemones, reikalavimus patalpoms, PASP akupunktūros paslaugų teikimo organizavimą, dokumentacijos tvarkymą. 
. Reikalavimų aprašas privalomi specialistams PASP įstaigose, jų darbdaviams, taip pat institucijoms, rengiančioms akupunktūros specialistus, tobulinančioms jų kvalifikaciją bei prižiūrinčioms jų veiklą.
. Reikalavimų apraše vartojamos sąvokos:
. Akupunktūra – paciento organizmo biologiškai aktyvių taškų stimuliavimas specialiomis adatėlėmis, siekiant sustiprinti jo fizinę ir psichinę sveikatą bei pagerinti dvasinę būklę. 
. PASP akupunktūros paslauga – paslauga, kurią papildomosios ir alternatyviosios sveikatos priežiūros įstaigoje, turinčioje papildomosios ir alternatyviosios sveikatos priežiūros natūraliosios ir liaudies medicinos srities (kontaktinio) poveikio paslaugų grupės akupunktūros licenciją, teikia papildomosios ir alternatyviosios sveikatos priežiūros akupunktūros specialistas. 
. PASP akupunktūros specialistas – asmuo, teisės aktų nustatyta tvarka įgijęs papildomosios ir alternatyviosios sveikatos priežiūros akupunktūros specialisto profesinę kvalifikaciją ir turintis papildomosios ir alternatyviosios sveikatos priežiūros natūraliosios ir liaudies medicinos srities (kontaktinio) poveikio paslaugų grupės akupunktūros licenciją. 
. PASP akupunktūros specialisto praktika – papildomosios ir alternatyviosios sveikatos priežiūros akupunktūros specialisto  pagal įgytą profesinę kvalifikaciją ir nustatytą kompetenciją atliekama papildomosios ir alternatyviosios sveikatos priežiūra.
. Kitos Reikalavimų apraše vartojamos sąvokos suprantamos taip, kaip jos yra apibrėžtos Lietuvos Respublikos papildomosios ir alternatyviosios sveikatos priežiūros įstatyme, Lietuvos Respublikos sveikatos sistemos įstatyme,  Lietuvos Respublikos sveikatos priežiūros įstaigų įstatyme, Lietuvos Respublikos visuomenės sveikatos priežiūros įstatyme bei kituose PASP  paslaugų teikimą reglamentuojančiuose teisės aktuose.
. PASP akupunktūros specialistas, teikdamas akupunktūros paslaugas pacientų sveikatinimo tikslais, pagal kompetenciją gali dirbti:
. savarankiškai, jeigu PASP akupunktūros paslaugas teikia įstaigoje, turinčioje papildomosios ir alternatyviosios sveikatos priežiūros natūraliosios ir liaudies medicinos srities (kontaktinio) poveikio paslaugų grupės akupunktūros licenciją;
.  atitinkamos asmens sveikatos priežiūros paslaugos specialistų komandoje, bendradarbiaudamas su kitais asmens sveikatos priežiūros paslaugas teikiančiais specialistais. Jei PASP akupunktūros specialisto teikiama paslauga reikalinga paciento ligos gydymui, ji gali būti teikiama tik su gydytojo paskyrimu ir laikantis atitinkamos asmens sveikatos priežiūros paslaugos teikimo reikalavimų. 
. PASP akupunktūros paslaugos sveikatinimo ir (ar) gydymo tikslais teikiamos visų amžiaus grupių pacientams, jei sveikatos priežiūros paslaugas teikiantys specialistai nenurodo kitaip. 
. PASP akupunktūros specialistai savo profesinėje veikloje vadovaujasi visais Lietuvos Respublikos įstatymais bei  PASP veiklą reglamentuojančiais teisės aktais ir PASP įstaigos, kurioje dirba PASP specialistai, vidaus tvarkos taisyklėmis bei kitais teisės aktais reglamentuojamais privalomais PASP įstaigai dokumentais.

.  PASP akupunktūros specialistas turi teisę:
. teikti PASP akupunktūros paslaugas Reikalavimų aprašo ir kitų teisės aktų nustatyta tvarka;
. konsultuotis su asmens sveikatos priežiūros ir kitais specialistais:
. konsultuoti akupunktūros klausimais;
. atsisakyti teikti akupunktūros paslaugas, jeigu darbo sąlygos kelia pavojų paciento ar PASP akupunktūros specialisto sveikatai ar gyvybei;
. įvertinti paciento sveikatos poreikius, atsižvelgiant į individualias asmens savybes, parinkti procedūros trukmę, metodus, priemones bei atitinkamus įvertinimo būdus;
. gauti darbui būtiną informaciją apie pacientą iš valstybės ir savivaldybių institucijų ir įstaigų bei fizinių ir juridinių asmenų Lietuvos Respublikos teisės aktų, reglamentuojančių informacijos teikimą, nustatyta tvarka;
. tobulinti profesinę kvalifikaciją Lietuvos Respublikos teisės aktų nustatyta tvarka;
. dalyvauti pasitarimuose, seminaruose ir konferencijose, mokslinių draugijų veikloje, kur nagrinėjami su profesine kvalifikacija susiję klausimai;
. dalyvauti mokslinėje tiriamojoje ir (ar) pedagoginėje veikloje, kuriant naujas PASP technologijas ir diegiant į praktiką Lietuvos Respublikoje įteisintus naujus tyrimo metodus;
. būti Lietuvos ir (ar) tarptautinių akupunktūros specialistus vienijančių organizacijų, asociacijų nariu, dalyvauti jų veikloje;
. reikalauti darbdavio užtikrinti optimalias darbo sąlygas (patalpos, higienos sąlygos, apsaugos priemonės, priemonės akupunktūrai vykdyti);
. pagal kompetenciją teikti pasiūlymus dėl darbo organizavimo, akupunktūros paslaugų prieinamumo ir kokybės gerinimo;
. PASP akupunktūros specialistas gali turėti ir kitų teisių, nustatytų Lietuvos Respublikos teisės aktais.

. PASP akupunktūros specialistas privalo:
. laikytis Lietuvos Respublikos sveikatos sistemą reglamentuojančių įstatymų, įstaigos, kurioje dirba, patvirtintų vidaus dokumentų, Reikalavimų aprašo ir kitų teisės aktų nuostatų;
. pagal kompetenciją teikti pirmąją medicinos pagalbą;
. pagal savo kompetenciją, užtikrinti teikiamų paslaugų kokybę, nustatytą Reikalavimų apraše;
. turėti PASP natūralios ir liaudies medicinos srities kūno (kontaktinio) poveikio paslaugų grupės akupunktūros licenciją; 
. nepriskirtais PASP akupunktūros specialisto kompetencijai atvejais rekomenduoti kreiptis į atitinkamos srities asmens sveikatos priežiūros specialistą;
. bendradarbiauti su kitais  asmens, visuomenės sveikatos priežiūros ir kitais specialistais;
. propaguoti sveiką gyvenseną, sveikatos tausojimo priemones;
. naudoti tik teisės aktų reikalavimus atitinkančias medicinos priemones, išskyrus kituose teisės aktuose nustatytas išimtis. Užtikrinti, kad medicinos priemonės būtų naudojamos teisės aktų nustatyta tvarka ir vadovaujantis gamintojų su medicinos priemone pateikiama informacija. 
. laikytis sveikatos priežiūros specialisto profesinės etikos principų, gerbti pacientų teises ir jų nepažeisti, saugoti profesinę paslaptį ir visą informaciją apie pacientą laikyti konfidencialia; užtikrinti, kad kitiems asmenims ši informacija būtų atskleista tik Europos Sąjungos ir Lietuvos Respublikos teisės aktų, reguliuojančių asmens duomenų saugą, nustatytais pagrindais ir tvarka;
. paaiškinti, kaip laikomasi teisės aktų, reglamentuojančių PASP akupunktūros specialisto veiklą, Lietuvos Respublikos sveikatos apsaugos ministerijos, teisėsaugos institucijų ir kitų kontroliuojančių institucijų prašymu; 
. tvarkyti medicininę dokumentaciją ir teikti statistikos ir kitus privalomosios atskaitomybės duomenis Lietuvos Respublikos teisės aktų nustatyta tvarka;
. taikyti Lietuvos Respublikoje tik mokslo ir praktikos įrodymais pagrįstus, saugius darbo metodus, išskyrus kituose teisės aktuose nustatytus atvejus;
. tobulinti profesinę kvalifikaciją PASP ir kitų teisės aktų, reglamentuojančių profesinės kvalifikacijos tobulinimą, nustatyta tvarka;
.  atlikti kitas Lietuvos Respublikos teisės aktų, reglamentuojančių PASP akupunktūros specialisto veiklą, nustatytas pareigas.

.  PASP akupunktūros specialisto kompetenciją sudaro žinios ir gebėjimai bei nuolatinis tobulinimas įgytos profesinės kvalifikacijos, atsižvelgiant į mokslo ir praktikos pažangą.
. PASP akupunktūros specialistas turi žinoti:
. Lietuvos Respublikos sveikatos priežiūros sistemos struktūrą ir funkcijas;
. PASP reglamentuojančius teisės aktus;
. sveikatos teisės pagrindus;
. dokumentų rengimo, tvarkymo ir apskaitos pagrindus;
. pagrindinius sveikatos statistikos rodiklius;
. pagrindinius sveikatos draudimo principus ir rūšis;
. naudojimosi informacinėmis ir ryšio technologijomis būdus;
. asmens duomenų apsaugos principus;
. darbuotojų saugos ir sveikatos principus;
. higienos normų, reglamentuojančių PASP įstaigų veiklą, reikalavimus;
. žmogaus organizmo sandarą, organų bei organų sistemų funkcijas;
. traumų, apsigimimų rizikos veiksnius, priežastis, įvairių ligų simptomus bei eigą;
. įvairių amžiaus grupių asmenų fizinės ir psichikos raidos etapus ir jų ypatumus;
. Tarptautinę funkcijų sutrikimų, negalios ir sveikatos klasifikaciją (TFK);
. sveikatos stiprinimo principus ir ligų profilaktikos principus; 
. pagrindinius medicininės reabilitacijos principus, metodus ir priemones.
. žinoti medicininių atliekų tvarkymo saugos reikalavimus. 
. PASP akupunktūros specialistas turi išmanyti:
.  žmogaus anatomijos, fiziologijos, patologijos pagrindus; 
.  žmogaus augimo ir vystymosi bei amžiaus ir lyties ypatumus;
. asmens sveikatos būklės pokyčius, sutrikimus, ligų  plitimo būdus ir galimas komplikacijas, kurie gali turėti įtakos sveikatinimo eigai;
. akupunktūros poveikį žmogaus organizmui: fiziologinius, patologinius, struktūrinius ir funkcinius pokyčius;
. jutimų ir refleksų vertinimo principus;
. skausmo fiziologiją, klasifikaciją, valdymo principus, akupunktūros taikymą, esant įvairioms skausmo būsenoms; 
. penkių elementų teoriją ir fazinius pokyčius, tarpusavio sąveiką, pusiausvyrą ir disbalansą, teorijos taikymą atliekant diagnostiką ir procedūrą;
. įvairių reiškinių ir anatominių struktūrų sistemizavimą ir jų priskyrimą penkiems elementams;
. sveikatos sutrikimų, simptomų ir patogeninės bioklimatinės energijos aiškinimą kinų medicinos aspektu ir teorijos požiūriu, sveikatinimo principus;
. meridianų sistemą, 12 kanalų klasifikaciją;
. pulso, liežuvio diagnostikos principus, veidotyrą pagal kinų mediciną;
. in-jang pradus fiziologijoje ir kinų medicinoje;
. sindromologiją kinų medicinoje;
. fiziologiją kinų medicinos požiūriu;
. įvairaus amžiaus pacientų psichosocialinės elgsenos ypatumus;
. sveikos gyvensenos ir pagrindinius mitybos principus remiantis kinų medicina;
. medicininės reabilitacijos komandos ir komandos narių darbo principus;
. bendruosius sveikatos priežiūros organizavimo principus;
. medicinos etikos ir deontologijos pagrindus;
. pirmosios medicinos pagalbos teikimo pagrindus;
. medicinos priemonių  paruošimo dezinfekcijai ir sterilizacijai būdus, jų dezinfekavimą ir sterilizavimą, kaip naudojamos valymo, dezinfekavimo priemonės;
. saugos darbe reikalavimus ir ergonomikos principus.
. PASP akupunktūros specialistas turi gebėti:
. surinkti anamnezę, kurią sudaro demografiniai duomenys; socialiniai duomenys (užimtumas, gyvenamoji aplinka); bendra sveikatos būklė (savęs vertinimas, šeimos vertinimas); duomenys apie sveikatos įpročius; šeimos istorija (šeimos rizikos veiksniai); ligos istorija; esama situacija ir pagrindiniai nusiskundimai; funkcinė ir emocinė būklė; medikamentų vartojimas; klinikiniai tyrimai;  
. įvertinti akupunktūros indikacijas ir kontraindikacijas;
. įvertinti ir paaiškinti akupunktūros poveikį;
. atsižvelgdamas į paciento audinių būklę, amžių, ligos ar sveikatos sutrikimo pobūdį ir jo eigą, parinkti saugius ir efektyvius akupunktūros taškus;
. sudaryti sveikatinimo veiksmų planą;
.  savarankiškai atlikti viso kūno ar jo dalių akupunktūros procedūrą; 
. paruošti specialisto darbo vietą ir darbui reikalingas priemones;
. laikytis higienos reikalavimų;
. užtikrinti teikiamų paslaugų kokybę ir saugumą;
. pagal kompetenciją teikti rekomendacijas sveikatinimo tikslais;
. naudotis informacinėmis ir ryšio technologijomis.

. Reikalavimai patalpoms, kuriose teikiamos PASP akupunktūros paslaugos:
. laukiamasis ar PASP akupunktūros paslaugos teikimo patalpoje įrengta atskira zona, skirta laukiantiems pacientams;
. PASP akupunktūros paslaugos teikimo patalpa, kurioje turi būti procedūrinė lova, procedūrinis stalas, darbo kėdė, praustuvė su maišytuvu, užtikrinamas nuolatinis karšto ir šalto vandens tiekimas, rankų higienos priemonės (skystas muilas, rankų dezinfekcijos priemonė), muilo ir dezinfekcijos priemonių dozatoriai, vienkartiniai rankšluosčiai, atliekų surinkimo talpykla su vienkartiniu plastikiniu įklotu ir medicininių atliekų surinkimo talpykla. PASP akupunktūros paslaugos teikimo patalpoje turi būti natūralus ir dirbtinis apšvietimas. Dirbtinė apšvieta turi būti ne mažesnė kaip 300 liuksų (lx);
. personalo patalpa arba atskira PASP akupunktūros paslaugos teikimo patalpos zona, kurioje įrengtos atskiros spintelės (lentynos) PASP akupunktūros paslaugai teikti naudojamiems gaminiams (priemonėms), inventoriui, atskiros spintelės (talpyklos) švariems ir nešvariems skalbiniams, valikliams, dezinfekcijos priemonėms ir valymo inventoriui laikyti. Patalpos, zonos  spintelės turi būti išdėstytos taip, kad būtų išvengta švarių ir nešvarių skalbinių, nenaudoto ar panaudoto inventoriaus ar kitų daiktų kryžminės taršos;
. tualetas, išskyrus atvejus, kai PASP paslaugos teikiamos pastate, kuriame yra atskiras bendro naudojimo tualetas, įrengtas ne toliau kaip 50 m nuo PASP paslaugų teikimo patalpų ir juo gali naudotis PASP paslaugų teikėjai ir vartotojai. Tualete ar šalia tualeto patalpos turi būti praustuvė ir rankų higienos priemonės (skystas muilas, rankų dezinfekcijos priemonė), muilo ir dezinfekcijos priemonių dozatoriai, vienkartiniai rankšluosčiai, atliekų surinkimo talpykla (uždaroma, pedalinė) su vienkartiniu plastikiniu įklotu. Tualete esantys įrenginiai valomi ir dezinfekuojami kasdien. 
. PASP akupunktūros paslaugos teikimo patalpos, teritorija, jose esantys įrenginiai turi būti saugūs, techniškai tvarkingi, įrengti ir prižiūrimi taip, kad juos naudojant būtų išvengta nelaimingų atsitikimų (paslydimo, kritimo, susidūrimo ir pan.). Potencialiai pavojingose vietose turi būti apsauginiai įtaisai, įspėjamieji ženklai ar kitokios (pavyzdžiui, garso, šviesos) priemonės, ribojančios ar neleidžiančios prieiti prie pavojingų vietų ar įrenginių.
. PASP akupunktūros paslaugos teikimo patalpų įrengimas ir priežiūra, įrangos, kito inventoriaus, instrumentų priežiūra turi atitikti Lietuvos Respublikos sveikatos apsaugos ministro 2020 m. gruodžio 29 d. įsakymu Nr. V-3042 „Dėl Lietuvos higienos normos HN 135:2020 „Papildomosios ir alternatyviosios sveikatos priežiūros paslaugų teikimo visuomenės saugos reikalavimai“ patvirtinimo“ nustatytus reikalavimus.“.
. Įstaigos parengtos vidaus tvarkos taisyklės pateikiamos gerai pacientui matomoje vietoje.
. Įstaiga privalo turėti įmonės pirmosios pagalbos rinkinį, kurio sudėtis ir apimtis turi atitikti Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl Asmens sveikatos priežiūros įstaigos pirmosios medicinos pagalbos rinkinio aprašo, Pirmosios pagalbos rinkinio aprašo ir Asmens sveikatos priežiūros ir farmacijos specialistų kompetencijos teikiant pirmąją medicinos pagalbą aprašo patvirtinimo“ nustatytus reikalavimus.

. PASP akupunktūros paslaugos teikimo procese naudojama medicinos priemonė –  sterili 13–130 mm ilgio ir 0,16–0,46 mm skersmens akupunktūros adata. Ji gali būti vienkartinė ir (ar) pagaminta iš nerūdijančio plieno, sidabro ar aukso.
. Paruoštos naudoti akupunktūros adatos (išskyrus adatas, kurios buvo sterilizuojamos įpakuotos, pakuotėse) turi būti laikomos tam skirtoje švarioje, dezinfekuotoje, uždengtoje talpykloje. Patalpos ir (ar) zonos, kuriose vykdomas medicinos priemonių apdorojimas, saugojimas, turi būti įrengtos taip, kad būtų išvengta kryžminės taršos atliekant medicinos priemonių valymą-dezinfekciją, pakavimą, sterilizaciją, saugojimą.
. Vienkartinės sterilios ir (ar) sterilizuotos daugkartinės akupunktūros adatos, naudojamos teikiant akupunktūros paslaugą, išpakuojamos klientui matant. 
. Draudžiama pakartotinai naudoti vienkartines akupunktūros adatas, nedezinfekuotas ir nesterilias naudotas daugkartines akupunktūros adatas. 
. PASP akupunktūros paslaugos teikimo priemonė akupunktūros adata privalo atitikti  Lietuvos Respublikos sveikatos sistemos įstatymo nustatytus reikalavimus. 

. Pacientui prieš akupunktūros paslaugos gavimą turi būti suteikta informacija:
. išsamiai apie akupunktūros kaip PASP srities paslaugą bei teikimo metu naudojamas akupunktūros adatas; 
. apie atvejus (ligos, amžius, asmens organizmo būklės ir savybės ir kt.), kai akupunktūros paslauga negali būti teikiama paslaugos vartotojui;
. apie galimą riziką sveikatai, susijusią su akupunktūros paslaugos teikimu bei galimas komplikacijas: užsikrėtimo virusinėmis, bakterinėmis, grybelinėmis ligomis, infekcijos, kraujagyslių, nervų pažeidimo, alerginių reakcijų, randėjimo, kai kurių ligų paūmėjimo pavojus ir kt.);
. apie galimas organizmo reakcijas (padidėjęs jautrumas, dirginimas, niežėjimas, paraudimas, patinimas, išsausėjimas, atmetimo reakcija ir kt.);
. apie elgesį (priemonės, kurių turi būti imamasi) prieš ir po procedūros; 
. apie tolesnę kūno vietų priežiūrą suteikus akupunktūros intervencinę procedūrą;
. apie saugų inventoriaus, akupunktūros adatų bei kitų priemonių naudojimą: PASP akupunktūros paslaugos vartotojui pareikalavus, privaloma pateikti informaciją apie adatų dezinfekcijos ir sterilizacijos būdus;
. apie vidaus tvarkos taisykles, saugų elgesį teikiant akupunktūros paslaugas.
. Akupunktūros paslauga ir paslaugos trukmė teikiama atsižvelgiant į paciento sveikatos sutrikimų pobūdį ir būklę. Biologiškai aktyvūs taškai parenkami remiantis kinų medicinos meridianų teorija. Nuvalius paciento odą dezinfekuojamąja priemone, adata smeigiama į tam tikrą tašką, o paskui sukamuoju judesiu kiek reikia pastumiama gilyn nuo 5 mm iki 60 mm, priklausomai nuo kūno vietos.  Susmaigstytos adatos paliekamos nuo 5 min. iki 30 min.
. PASP akupunktūros specialistai gali dirbti tik pasitikrinę sveikatą Lietuvos Respublikos Vyriausybės 1999 m. gegužės 7 d. nutarimo Nr. 544 „Dėl darbų ir veiklos sričių, kuriose leidžiama dirbti darbuotojams, tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis, sąrašo, Darbų ir veiklos sričių, kuriose leidžiama dirbti darbuotojams, pasitikrinusiems ir (ar) periodiškai besitikrinantiems, ar neserga užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas, sąrašo ir šių darbuotojų sveikatos tikrinimosi tvarkos patvirtinimo“ nustatyta tvarka. Asmens medicininė knygelė (sveikatos pasas, forma Nr. F048/a) laikoma PASP paslaugų teikimo vietoje. 

 SKYRIUS 


. PASP akupunktūros specialistai paciento apsilankymo metu visą gaunamą informaciją aprašo asmens sveikatos istorijoje (forma Nr. 025/a) elektroniniu būdu, vadovaudamiesi Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“.
. Privalomos sveikatos statistikos apskaitos, ataskaitos ir kitos tipinės formos pildomos, saugomos ir teikiamos valstybės institucijoms teisės aktų nustatyta tvarka.

 SKYRIUS 


. PASP akupunktūros specialistas už savo veiksmus, praktikos klaidas ir etikos pažeidimus atsako Lietuvos Respublikos teisės aktų nustatyta tvarka.

_________________

